Source: http://www.webvidek.ro/?bejegyzes=123
Timestamp: 2017-08-19 20:26:23+00:00

Document:
Webvidék - Bejegyzések - Szent László katonái (Gelence, Kovászna megye) - Életre hívott múlt
Közönségszavazat: 554 Szent László katonái
A Jancsó udvarház Gelencén, a Ladia falurészen található. A terület, ahol fekszik, a Basa, Mihálcz, és Biroga (Gelencén kihalt nemes családok) családi birtokok egyesülésével jött létre, a XVIII sz. elején mintegy 300 ha területet foglalt magába. A nemes nagynyújtódi előnevet viselő Jancsó István perceptor 1727-ben költözött át Gelencére, feleségül véve Biroga Máriát.
Mitől különös ez a hely? Mikor belépünk a mai udvarházat körülölelő területre, egyszerre tárul elénk a múlt, jelen és jövő. A hegy alatti Jancsó családi temető egy nagy múltú családról tanásít, a házhoz közelítve a legendák életre kelnek. A falubeliek még őrzik emlékét a ház utolsó Jancsó lakóinak, kiket apjuk, Jancsó György féltve, szigorúan nevelt, megtiltva tőlük, hogy rangon alul házasodjanak, így a család utolsó sarja is kihalt 1993 évben, Jancsó Péter személyében, kit mi akkori gyerekek, hosszú, fehér szakálla folytán a Mikulással azonosítottunk, kit a környékbeliek Péter úrfiként emlegették, örökre magával vive a titkot, ami e családot és a kúriát övezte.
Péter úrfi és a hajdani kúria
E család adja az épület egyik varázsát, hisz annak környékén éltek még Jancsó István III. királyi titkár, Jancsó János III. minorita zárdafőnök, Jancsó Antal II., a Wesselényi-féle lovak tenyésztője Háromszéken, Jancsó Imre, királyi udvari titkár Bécsben majd magyar belügyminisztériumi tanácsos, Jancsó Benedek történész, publicista, az MTA tagja és még sorolhatnánk a család nevezetességeit.
A ma álló udvarház mintáját a közelében állott, Jancsó József 1841-ben leégett udvarháza képezte.
A 2005-ös állagmegerősítő és restaurálási munkálatok felügyelőjétől, Fekete Márta építésztől a következőket tudtuk meg:
Az építészeti kutatás alapján megállapítható:
-a kúria eredetileg kétsejtű épület lehetett mindkét szinten: pince és földszint
-a pince jobboldali része valószínű gerendafödémmel épült, a baloldali nagy terem
boltozata egyidős a pincefalakkal
-a földszinten a hosszanti elválasztó falak később épültek fa tartó-szerkezettel. A nagyszoba melletti fal szerkezete károsodott és ezáltal a fal ránehezedett az alatta levő boltozatra.
A pince boltozata védelmére a nagyszoba és konyha közti fal súlypontja a tartó gerendára került át
A boltozat beomlását elkerülendő a pincében pilléreket és boltívet építettek a boltozat alá
-a főbejárat előtt levő tornác tetőszerkezete a kúria tetőszerkezete után épült. Az 1848-50-es felirat ezek szerint nem a kúria építésének a dátuma, hanem egy főjavításra – átalakításra utal
-a homlokzatokon kétfajta ablaktábla van: hátul egyszerű táblák, elől és a főhomlokzaton zsalugáteres táblák. Ez jelzi, hogy valamikor a homlokzatot átalakították
-a déli homlokzaton levő ajtó arra utal, hogy itt létezett egy hátsó bejárat tornáccal. A 2005-ben lebontott hosszú tornác újabb eredetű volt.
-egy kb XX század közepéből származó helyszínrajon látszik egy keleti irányú toldott rész a mostani konyha mellett. Ennek az ajtókerete a falban elő is került az építkezés folyamán. A tetőszerkezeten nem látszott a toldás nyoma.
A kutatási eredmények valamint az építészeti elemek alapján a következő építés történet vázolható fel:
-XVIII sz második fele vagy XIX sz eleje: – a kúria építése, a mostani tetőszerkezet valószínű eredeti
-1848-50: -a bejárati tornác hozzáépítése, a baloldali pince boltozatának az elkészítése
-a nyugati és északi homlokzatok átalakítása klasszicista stílusban (armírozás a sarkokon, az ablakok feletti vakolat díszek)
-XX sz első fele: -a déli tornác lebontása és egy hosszabb tornác felépítése
-XX sz vége: -belső átalakítások (fürdőszoba leválasztása a konyhából, egy új ajtó nyitása a hátsó szoba és fürdőszoba között.
Az udvarház mai tulajdonosa gondoskodott, hogy az épület a telken levő többi épülettel és természeti kincseket rejtő területtel konzerválódjon, fennmaradjon az utókor számára.
A felújítási munkálatok elvégzésénél különös gondoskodással került minden az eredeti helyére, ekkor nyerte az épület vissza a zsindelyes tetőt is.
Rejtély maradt még a református jelképet viselő szélkakas, mely a tetőt ékesíti (a gelencei Jancsók köztudottan katolikusok voltak).
Az udvarház belsejében, a hálószobában lévő bútorok, vagyis a két ágy, két szekrény és két éjjeli szekrény a kúria eredeti bútora, melyet egy kőröspataki bútoros mester újított fel.
A nagyszoba bútorzata egy kisebb udvarház bútorai voltak, az itt lévő szecessziós kép egy erdélyi mester alkotása, a keretét, és a vele szemben álló tükröt ugyanilyen keretben Magyarországon Albert Katalin művész készítette.
A kályhacsempék, bokályok, korsók, egyéb edények, melyek itt találhatók, mind Erdélyből valók, mindegyik külön megvan címkézve, jelölve amelyen fel van tüntetve a származási hely, és kor.
Tudomásunk van még a régi berendezésből egy zongoráról, amit a ravatalozásnál is használtak, több férfi illetve női alkalmatosságokat tartalmazó ládáról.
Érdekességként még megemlíthetjük az egyik ajtótokba beépített titkos rejtekhelyet, ahol a féltettebb, értékesebb tárgyakat tartották.
A 90-es években már szörnyű állapotba került épület a 2005-ös állagmegerősítő és restaurálási munkálatokkal mentődött meg.
A Jancsó udvarház ma hajdani pompájában tündököl.
A Kulturális Örökség Napjai (K.Ö.N.) Európa szintű rendezvénybe gelencei helyszínként bevont épület és környéke 2008 szeptember 21-én 250 érdeklődőt vonzott a helyszínre, köztük a Jancsó család elszármazott tagjait is, életre keltve az évszázadokon át a falubeliek számára elzárt területet és hajdani legendákat. A körülütte levő terület is több kutatás tárgyát képezte, értékesnek bizonyul a 105 darab, magas életkorú enyves égerfával és az álcsúcsos nedűgomba egyetlen lelőhelyeként is a Kárpát-medencében.
Rácz M
Gratulálok a felújítási munkához!!!!
Példakép lehet minden hasonló épülethez!
Biroga Melinda
2008. december 27. 21:09
Nagyon tetszetek a helyszinek,a kepek.
Tordai Agnes - Kolozsvar
2008. december 3. 15:35
Gratulalok nektek. Koszonom, hogy lathatom azokat a helyeket, amelyek altal otthon erzem magam.
Izabella &#192;cs
2008. november 23. 17:41
Gyönyörü szép, gratulálok! Nagyon tetszik!
2008. november 23. 14:04
Az épület valóban különleges. Jó tanács, belső térben nem mindig szerencsés vakut használni,vannak képek, melyek kicsit túlexponáltak lettek.
fejer henrietta
2008. november 21. 18:09
nagyon tetszik...csak igy tovabb:)
2008. november 18. 11:43
Nagyon szep es tanulsagos!Csak igy tovabb!
kerestely brigitta
2008. november 17. 17:14
NAGYON hasznos es tanulsagos. Kitartas!
2008. november 17. 10:15
Gratulálok, és tisztelet mindazoknak akik hozzájárultak, hogy ez az oldal létrejöjjön.
2008. november 16. 21:42
Nagyon tetszik! Jo munka! Ugyes emberek! Csak igy tovabb...legyetek ugyesek :)
Tovább: 1-10 | 11-20 | 21-23

References: kúria

 kúria 
 kúria 
 kúria 
 kúria 
 kúria